CELEX: C2007/315/23
Language: sk
Date: 2007-12-22 00:00:00
Title: Vec C-174/06: Rozsudok Súdneho dvora (druhá komora) z  25. októbra 2007 (návrh na začatie prejudiciálneho konania, ktorý podal Corte suprema di cassazione – Taliansko) – Ministero delle Finanze/CO.GE.P. srl (Šiesta smernica — DPH — Plnenia oslobodené od dane — Prenájom nehnuteľného majetku — Štátny majetok)

22.12.2007   
            
            
               SK
            
            
               Úradný vestník Európskej únie
            
            
               C 315/14
            
         Rozsudok Súdneho dvora (druhá komora) z 25. októbra 2007 (návrh na začatie prejudiciálneho konania, ktorý podal Corte suprema di cassazione – Taliansko) – Ministero delle Finanze/CO.GE.P. srl
   (Vec C-174/06) (1)
   
   (Šiesta smernica - DPH - Plnenia oslobodené od dane - Prenájom nehnuteľného majetku - Štátny majetok)
   (2007/C 315/23)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Corte suprema di cassazione
   Účastníci konania pred vnútroštátnym súdom
   
      Žalobca: Ministero delle Finanze
   
      Žalovaná: CO.GE.P. srl
   Predmet veci
   Návrh na začatie prejudiciálneho konania – Corte suprema di cassazione – Výklad článku 13 B písm. b) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) – Oslobodenie prenájmu nehnuteľného majetku od dane – Koncesia na užívanie štátneho majetku
   Výrok rozsudku
   Článok 13 B písm. b) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, sa má vykladať v tom zmysle, že na právny vzťah, akým je vzťah v konaní pred vnútroštátnym súdom, v rámci ktorého je určitej osobe udelené právo na užívanie verejného majetku, a síce prímorskej oblasti vo verejnom vlastníctve, a to aj výlučným spôsobom, na dobu určitú a za protihodnotu, sa vzťahuje pojem „prenájom nehnuteľného majetku“ v zmysle tohto článku.
   
      (1)  Ú. v. EÚ C 154, 1.7.2006.